Orion (Steernbild)

Daten to dat Steernbild Orion Naam  Orion Latiensch Beteken  Orion Latiensch Genitiv   Orionis Latiensch Afkörten  Ori Laag  op’n Himmelsäquater Rektaszension  4h 45m bit 6h 25m Deklinatschoon  -10° 58´ bis +22° 52´ Flach  594 Quadratgrad Woneem to sehn  85° Noord bit 75° Süüd Wanneer to sehn(in Düütschland)  Winter Tall vun de Steernsmit Magnitude < 3m  8 Hellste Steern,Magnitude  β Orionis (Rigel),0,12m Meteorströöm  OrionidenChi-Orioniden Naversteernbiller(von Noord in’nKlockenwiesensinn) Tweeschen 
Bull 
Eridanus 
Haas 
Eenhoorn center|250px|thumb|Koort vun’t Steernbild Orion

De Orion is een vun de 88 modernen Steernbiller un liggt in de Neeg vun’n Himmelsäquater.

 Utsehn 
Dat Steernbild Orion liggt twüschen Eridanus un Eenhoorn op den Himmelsäquater, woneem he vun Düütschland ut vun’n laten Harvst bit to’n Anfang vun’t Fröhjohr to sehn is. Orion is dat Wintersteernbild, dat an dullsten opfallen deit, vun wegen de grote Tall vun helle Steerns un jemehr Anorden, de licht to marken un to finnen is.

Dorstellen schall dat Steernbild en mythischen Jager: De Steerns Beteigeuze, de ok to dat Winter-Dreeeck, höört un Bellatrix (γ Orionis) billt de Schuller, Rigel, de ok en Eckpunkt vun’t Winter-Sösseck is, un Saiph (κ Orionis) stellt de Fööt dor. An’n opfalligsten is aver de Reeg vun dree helle Steerns in de Mitt vun’t Steernbild. Dat sünd Alnitak, Alnilam un Mintaka (ζ, ε und δ Orionis), de mitünner ok de Dree Königen nöömt warrt un den Gördel billt. De Steerns warrt ok as Jakobsstaff oder Jakobsledder betekent un leegt in en groten, hellen apenen Steernhopen Cr 70.

Mit Utnahm vun Beteigeuze hebbt all Hööftsteerns vun Orion dat lieke Öller un lieke Tostandsgrötten. Dat düüdt dorop hen, dat se all to de lieken Tiet tostannen kamen sünd.

En wieter’t Markmol vun dat Steernbild is de opfallige Orionnevel, de al mit blot Oog to sehn is. De Emischoonsnevel mit de Beteken M 42 hett de gröttste Flachhelligkeit an’n Himmel. Dor binnen kann en beobachten, woans sik ne’e Steerns billt. de Nevel ümgifft de Steerns θ¹ Orionis (dat Trapez) un θ² Orionis in de Mitt vun de so nöömten „Swertbummelaasch“. Man, he is blots de lüchtend Tipp vun en bannig groten Wulkenkomplex vun Interstellar Materie, de sik vun uns weg utbreedt un dat hele Steernbild dörtütt. In’n Noorden vun M 42 liggt de Emisschoonsnevel M 43, wat en Deel vun’n Orionnevel is un mitünner ok as Lütt Orionnevel oder ok as de Mairans Nevel betekent warrt.

De „Swertbummelaasch“ is en Keed vun Steerns, de sik vun Noord na Süüd ut 45 , θ  und ι Orionis tosamensett. In’n Noorden dorvun liggt de apene Steernhopen NGC 1981.

Bito gifft dat noch den ruchweg 8° langen Bagen vun de swacheren Steerns π1, π2, π3, π4, π5 und π6 Orionis, de in verscheden öllere Dorsteller mol as en Küül oder Knüppel dorstellt warrt, mol as Bagen oder, as to’n Bispeel bi Albrecht Dürer as’n Ümhang. De Steern Heka (λ Orinis), de den Kopp vun Orion dorstellt, liggt in den apenen Steernhopen Cr 69.

Ruchweg en half Grad süüdlich vun den linken Gördelsteern Alnitak is de beropene Peerkoppnevel mit de Beteken B 33 to finnen. Dat is en Düsterwulk, de sik düütlich för den Emisschoonsnevel IC 434 afteken deit.

Opletzt gifft dat in’n Orion noch den resenhaften Emisschoonsnevel Barnard’s Loop, de sik in en wieten Bagen vun ruchweg 12° Dörmeter vun Noorden her üm de Gördelsteerns tütt un in’n Süüden bis na Rigel ranrecken deit.

 Historie 
Wieldat Orion so in’t Oog springen deit, weer den Steernbild al bi de öllerdomlichen Völkers ünnerscheedlich Bedüden bimeten:

De Sumerer segen in dat Steernbild en Schaap. Beteigeuze weer bi jem de „Armkuhl vun’t Schaap“, vunwegen dat dat Woort ut de Araabsche Spraak mitünner as Armkuhl översett warrt. De Ägypters dorgegen hebbt dorin en Afbild vun jemehrn Gott Osiris sehn.

De ollen Greken hebbt dat Steernbild as den groten Jager Orion ansehn. In de Oden vun Horaz, in de Ilias un de Odyssee vun Homer as ok in de Aeneis vun Vergil warrt Orion ansnackt.
Mach angahn, dat de Naam vun’t Steernbild al öller is as de greeksche Mythologie sülvst. Af un an warrt vermodt, dat sik de Naam vun’t Akkadische Uru-anna „Licht vun’n Himmel“ afleddt un later eerst vun de Greken övernahmen worrn is. En wietere Vermoden is, dat de Greken de Heldenfigur ut dat sumerisch-babyloonsch Epos üm Gilgamesch, den mythischen König vun Uruk, övernahmen hebbt.

De Germanen hebbt in dat Steernbild en Ploog sehn. Bi de Wikingers weer dat dorgegen faken as de Gott Thor interpreteert, de dör en Stroom waadt un den an sien Gördel hangen Gott Loki doröver tütt.

In’t olle China weer dat Steernbild een vun de 28 chines’schen Deerkrinkteken, de Xiu 宿. Dat warrt as Shen 參 betekent, wat „dree“ heet un wohrschienlich mit de dree Gördelsteerns to doon hett.

För de Inwahners vun de Eilannen in de Süüdsee stell dat Steernbild en Kriegsboot dor.

 Mythologie 
Över dat Leven un dat Wirken vun Orion gifft dat in de greekschen Mythologie ünnerscheedliche Vertellen:

So schall he to’n Bispeel de Söhn vun den Seegott Poseidon wesen hebben, de dat Eiland Chios vun wilde Beester free maakt hett. Nadat he sik aver an Merope, de Dochter vun den König Oenopion vergahn harr, is he vun ehrn Vadder to Straaf blennt worrn. Orion wanner denn blind na’n Oosten üm sik vun de Strahlen vun de Sünn helen to laten. Eos, de Göddin vun’t Morgenroot, hett sik op’n Slag in em verleeft, man Artemis, de keusche Göddin vun de Jagd, hett er den jungen Kerl nich günnt un schööt em mit’n Piel doot. Orion un de Plejaden sünd an’n Himmel verewigt worrn. De Plejaden ünner den Naam Sövensteerns.

Na en annere Vertellen wull Artemis nich mehr länger keusch wesen, vun wegen, dat se in Orion verleeft weer. Ihr Tweeschenbroder Apollon wull dat aver nich tolaten un hett en List anwendt. He hett sien Süster betüdelt, dat se sik in’t Bagenscheten öven un op de Seebülgen telen schüll, jüst as Orion dor swemmem de. Dorbi is Orion drapen worrn un doot bleven. In eher Truer hett Artemis ehrn Leefsten an’n Himmel sett.

Wedder en annere Vertellen seggt, dat Orion dormit prahlen de, dat he de gröttste Jager vun de Welt weer. Man, dat weer Hera, de Ehfro vun Zeus nich na de Mütz. Dorüm schick se en Skorpion, de Orion dör en Steek mit’n Giftprickel dood maken schüll. Zeus hett dorophen beid an’n Himmel sett. Wenn in’n Oosten dat Steernbild Skorpion opgahn deit, mutt Orion den Himmel na’n Westen verlaten. Dordör staht de beiden Gegners nienich tosamen an’n Himmel.

 Objekten 
duum|Dat Steernbild links in’t sichtbor Licht, rechts in Infraroot-Licht opnahmen.
duum|De diffuse Nevel Barnard’s Loop
duum|De Gördelsteern Alnitak in’n Gröttenvergliek mit de Sünn
duum|Rigel in’n Gröttenvergliek mit de Sünn
duum|Opgang vun’n Orion an’n Oosthimmel

 Steerns 
 B F Naams o. annere Beteken Grött Lj Spektralklass β 19 Rigel 0,12m 773 B8 Ia α 58 Beteigeuze, Betelgeuze, Betelgeuse 0,3 bit 0,9m 428 M2 Ib γ 24 Bellatrix 1,64m 243 B2 III ε 46 Alnilam 1,69m 1342 B0 Ia ζ 50 Alnitak 1,74m 818 O9.5 Ib κ 53 Saiph 2,07m 722 B0.5 Ia δ 34  Mintaka 2,20 bis 2,35m 916 O9.5 II ι 44 Nair Al Saif, Hatysa 2,75m 2300 O9 III π³ 1 Tabit 3,19m 26 F6 V η 28  3,35m 901 B1 V + B2 λ 39 Heka, Meissa 3,39m 1056 O τ 20  3,59m 555 B5 III π4 3  3,68m 1259 B2 III SB π5 8  3,71m 1342 B2 III SB σ 48  3,77m 1149 O9.5 V ο2 9  4,06m 169 K2 III φ2 40  4,09m 116 G8 III-IV μ 61  4,12m 152 Am e 29  4,13m 174 G8 III A 32  4,20m 289 B5 V π2 2  4,35m 194 A1 Vn φ1 37  4,39m 985 B0 IV χ1 54  4,39m 28 G0 V ν 67  4,42m 535 B3 IV ξ 70  4,45m 635 B3 IV ρ1 17  4,46m 344 K3 III π6 10  4,47m 954 K2 II ω 47  4,50m 1623 B3 IIIe   HR 2113 4,53m 3978 K2 III c 42  4,58m 786 B2 III ψ2 30  4,59m 1418 B2 IV υ 36 Thabit 4,62m 1546 B0 V χ2 62  4,64m  B2 Ia π1 7  4,64m 121 A0 V  11  4,65m 400 A0p Si  31  4,71m 456 K5 III ο1 4  4,71m 542 M3  22 4,72m 1 289  B2IV-V 56  4,76m 1113  K2IIvar 49m 4,77  154  A4V HR 1887  4,78m 1 864  B0.5V 15 4,81m  319  F2IV ψ1  4,89m 1110  B1V:pe 51 4,90m  302 K1III 4,91m 507 M1III HR 1952  4,95m 2091 B2IV-V 69 4,95m 775 B5Vn 23 4,99m 962 B1V 74 5,04m  64 F5IV-V 27 5,07m 172 K0III θ2 5,08m  O9.5Vpe θ1 Trapez 5,13m 1897 O6p 64 5,14m 1070 B8V HR 1684 5,18m 321 K5III 6  5,18m 241  A3V 71 5,20m 69 F6V 60 5,21m 367 A1Vs 45 5,24m 371  F0III 52 5,26m 480 A5V 38 5,32m  345  A2V 5 5,33m 638 M1III HR 1571  5,33m 441 K1III 14 5,33m 194 Am 72 5,34m  480 B7V 21 5,34m 198 F5IIvar HR 1861 5,34m 2 569 B1IV HR 1519  5,35m  267 Am HR 1868  5,36m 1853 B1V 55 5,36m 1681 B2IV-V 75 5,39m  254 A2V HR 1507 5,39m 157  F0V U 5,40m 2146 M6e-M9.5e 16 5,43m 176 A2m 73 5,44m 1400 B9II-III 33 5,46m 1568 B1.5V HR 1709 5,50m 599 K4III
Bellatrix (γ Orionis) is de drütthellste Steern in’n Orion. Dat is en blau lüchten Steern ungefähr 243 Lichtjohr wiet weg. He hett de 4.000fache Lüchtkraft vun uns Sünn. De Naam is latiensch un bedüüt „Kriegersche“.

Alnilam (ε Orionis) is de middelste vun de Gördelsteerns. Dat is en blauwitten Överrees in’n Afstand vun ruchweg 1.342 Lichtjohren. De Naam kummt ut dat Araabsche un heet „Perlsnoor“

 Dubbel- un Mehrfachsteerns 
 System Grötten Afstand β 0,3 /6,8/6,8m 9,8" θ¹ 5,1 / 6,4 / 6,6 / 8,0m 20,4" ι 2,8 / 6,9m 11,3" λ 3,6 / 5,5m 4,4"

Ofschoonst Rigel (β Orionis) wiet vun uns weg ist, neemlich ruchweg 779 Lichtjohren, is dat de sövthellste Steern an’n Nachthimmel. Dat is in Wohrheit nich blots een Stern, man en Dubbelsteernsystem. De Hööftsteern is en blauen Rees, de söventeihn mol de Masse, sösstig mol den Dörmeter un 40.000 mol de Lüchtkraft vun uns Sünn hett. Dormit is dat een vun de lüchtstarksten Steerns in uns Melkstraat. In’t Teleskop kann een den Begleidsteern sehen, de ruchweg de 6. Gröttenklass hett. Em to sehn is aver nich licht, wieldat de Hööftsteern mit de schienbor Helligkeit vun 0,1m den lütteren Steern överstrahlen deit. De Hööftsteern pulseert licht, wobi sik de Helligkeit över en Tiet vun 25 Daag üm 0,03 bit 0,3m ännert. De Naam is ooltaraabsch un bedüüt „de linke Foot“.

De linke Gördelsteern Alnitak (ζ Orionis) is en Dreefachsteernsystem in’n Afstand vun 817 Lichtjohren. En Begleider vun de 4. Gröttenklass kann al in en lütt Teleskop sehn warrn. De araabsche Naam heet „Gördel“.

Ok de rechte Gördelsteern Mintaka (δ Orionis) is en Dreefachsteern. Dat System is ruchweg 916 Lichtjohren wiet weg. In’t Teleskop kann en lütten Begleider vun 6,9m sehn warrn. De Hööftstern hett sülvst 2,2m un hett noch en wieteren Begleider banig dicht bi. De kann aver blots spektroskoopsch nawiest warrn.

 Ännerlich Steerns 
 Steern Grötten Periood Tyyp α 0,3 bit 0,9m 420 Daag / 6 Johren halfregelmatig (SR c) δ 2,20 bit 2,35m  bedeckenännerlich U 4,8 bit 12,6m 372 Daag Mira-Steern W 5,9 bit 7,7m 12 Daag halfregelmatig
Beteigeuze (α Orionis) is en roden Överrees mit en Afstand vun 428 Lichtjohren. He hett ruchweg de föffteihnfache Masse un den 630fachen Dörmeter vun de Sünn. De sik de Steern in de Mitt vun’t Sünnsystem befinnen, weer he sik bit över de Marsbahn utbreden. Beteigeuze is en Sössfachsteernsystem, man de fief Begleidsteerns künnt in’n Teleskop nich sehn warrn, wieldat se to dicht an’n Hööftssteern staht. Se sünd blots spektroskoopsch natowiesen. De Hööftsteern is bito en ännerlichen Steern. Sien Helligkeit ännert sik över en Tiet vun ruchweg söss Johren. De Steern is an’n end vun sien Entwickeln ankamen un warrt villicht in de nächsten 100.000 Johren as en Supernova vun’n Tyyp II explodeeren. De araabsche Naam is in sien Oorsprung nich ganz klor, man dat künn so veel Bedüden as „Hand vun’n Middleren“ oder „Assel vun’n Middleren“.

 Messier- un NGC-Objekten 
 Messier (M) NGC annere Grötten Tyyp Naam  1662 6,4m Apen Steernhopen  42 1976 4,0m Emisschoonsnevel Orionnevel 43 1982 9,0m Emisschoonsnevel Lütt Orionnevel 78 2068 8,0m Reflexionsnevel 1977 7,0m Reflexionsnevel 1980 2,5m Apen Steernhopen un Nevel 1981 4,2m Apen Steernhopen 2024 diffus Nevel Flammennevel 2071 8,0m diffus Nevel  IC 434 Emisschoonsnevel mit Peerkoppnevel 2169 5,9m Apen Steernhopen  2175 Apen Steernhopen mit Gasnevel  2186 8,7m Apen Steernhopen  2194 8,5m Apen Steernhopen 
De Orionnevel, de sik ut M 42 un M 43 tosamensett, is ruchweg 1.400 Lichtjohren wiet vun uns Sünnsystem weg un tellt to de schönsten Objekten an’n Nachthimmel, de een sik bekieken kann. De is ok al in en Kieker as en Nevel to sehn. In en lütt Teleksop kann man de veer heelsten vun de Trapezsteerns ankieken un in en Teleskop af 10 cm Apen sünd söss Steerns to sehn. Disse Steerns regt de Gaswulk dorüm to’n Lüchten an, de in’t Teleskop denn all de intressanten Details wiesen deit.

En anner’t bekannt Objekt in’n Orion is en Düsterwulk, de sik vör den Emisschoonsnevel IC 434 aftekent un vun wegen ehr Form as Peerkoppnevel betekent warrt. Ofschoonst sik de Wulk wiet utbreden deit, kann man ehr ok mit grote Teleskopen blots swor beobachten vun wegen de siete Flachhelligkeit. Blots Fotoopnahmen, de bannig lang belicht worrn sünd, wiest enkelte Strukturen.

 Kiek ok 
 Steernbild
 Naams vun Steerns

 Websteden 

 Foto vun Orion vun Jerry Lodriguss (engl.)
 Der himmlische Jäger vun Christian Pinter (dt.)
 Orion-Biller op sonnen-system.de

Kategorie:Steernbild